Ο ρόλος του υπερηχογραφικού ελέγχου των καρωτίδων και του διακρανιακού υπερήχου στη διερεύνηση της νοητικής εξασθένησης
Creators: name: Καραντουμάνη, Μαργαρίτα Τριαντάφυλλου
Publisher: name: Aristotle University of Thessaloniki
Year: 2023
Subjects: Αθηροσκλήρωση
Άνοια
Βαθμολογία ATHUS
Atherosclerosis
Dementia
ATHUS Score

description: Σκοπός: Οι έρευνες υποδεικνύουν μια πιθανή συσχέτιση της αθηροσκλήρωσης των καρωτίδων με γνωστικά ελλείματα σε ασθενείς με άνοια. Σκοπός της παρούσας μελέτης ήταν η διερεύνηση της πιθανής επιπρόσθετης επίπτωσης της αθηροσκλήρωσης των καρωτίδων αρτηριών και των ενδοκράνιων αγγείων στη νοητική εξασθένηση των ασθενών με άνοια. Μέθοδος: Το δείγμα της μελέτης αποτελούνταν από 101 συμμετέχοντες, παρακολουθούμενοι στην εταιρεία Alzheimer Θεσσαλονίκης. Όλοι οι συμμετέχοντες έλαβαν μια ολοκληρωμένη νευροψυχολογική αξιολόγηση, ενώ η γνωστική τους κατάσταση εκτιμήθηκε με το διαγνωστικό τεστ Σύντομης Εξέτασης Νοητικής Κατάστασης Mini-Mental State Examination (MMSE). Χρησιμοποιήσαμε υπερηχογράφημα των καρωτίδων αρτηριών και των ενδοκράνιων αγγείων για να αξιολογήσουμε τον βαθμό στένωσης και πάχος έσω – μέσου χιτώνα (IMT). Χρησιμοποιήθηκε ο δείκτης αθηροσκλήρωσης με υπερήχους (ATHUS score) με βάση την αρτηριακή στένωση και το IMT της καρωτίδας. Στη συνέχεια έγινε σύγκριση των αποτελεσμάτων της ψυχομετρική αξιολόγησης και του MMSE με τη βαθμολογία ATHUS. Αποτελέσματα: η Ανάλυση των αποτελεσμάτων έδειξε μια μέση βαθμολογία MMSE M = 18,65 (ΤΑ = 2,707), που οριακά κατατάσσεται στην ύπαρξη ήπιας άνοιας, ενώ ο δείκτης αθηροσκλήρωσης ATHUS ήταν M = 2,48 (ΤΑ = 1,460). Η διατασιμότητα είχε Μ = 0,97 (ΤΑ = 0,525), ο δείκτης παλμικότητας είχε Μ = 1,01 (ΤΑ = 0,232), και τέλος η συστολική/διαστολική αναλογία ήταν Μ = 2,65 (ΤΑ = 0,610). Στις συσχετίσεις που πραγματοποιήθηκαν, το σκορ νοητικής κατάστασης MMSE συσχετιζόταν στατιστικά σημαντικά με το δείκτη αθηροσκλήρωσης ATHUS (p = 0,010), όπου όσο αυξάνονταν οι αλλοιώσεις αθηροσκλήρωσης τόσο μειωνόταν το ΜΜSE (αυξημένη άνοια). Οι υπόλοιπες συσχετίσεις δεν ήταν στατιστικά σημαντικές (p &gt; 0,05), ανάμεσά τους και η συσχέτιση της νοητικής κατάστασης MMSE και της διατασιμότητας (D), στην οποία βρέθηκε μία θετική τάση με μειωμένη διατασιμότητα στα άτομα με ένδειξη άνοιας, αν και η διαφορά αυτή δεν ήταν στατιστικά σημαντική (p = 0,187). Συμπεράσματα: Τα αποτελέσματα επιβεβαίωσαν τα δεδομένα άλλων ερευνών, υποδεικνύοντας μία άμεση σχέση της αθηροσκλήρωσης ATHUS με τη μειωμένη νοητική λειτουργία, μετρημένη μέσω του διαγνωστικού τεστ Σύντομης Εξέτασης Νοητικής Κατάστασης MMSE. Περισσότερη έρευνα απαιτείται σε ό,τι αφορά αυτές τις σχέσεις στην Ελλάδα, προκειμένου να σχηματιστεί μία καλύτερη εικόνα για τους παράγοντες κινδύνου εμφάνισης και επιδείνωσης της άνοιας Alzheimer και άλλων τύπων άνοιας.
description: Aim: Research suggests a possible association of carotid atherosclerosis with cognitive deficits in patients with intellectual decline. The present study aimed to investigate the potential additional impact of atherosclerosis of the carotid and intracranial arteries on cognitive impairment in patients with intellectual decline. Methods: the Study sample consisted of 101 participants, individuals of the Alzheimer Society of Thessaloniki. All participants received a comprehensive neuropsychological assessment, and their cognitive status was assessed with the Mini-Mental State Examination (MMSE). We used ultrasound of the carotid and intracranial arteries to evaluate the degree of stenosis and intima-media thickness (IMT). The Atherosclerotic Ultrasound Score (ATHUS score) based on arterial stenosis and IMT of the carotid artery was used. The psychometric assessment and MMSE results were compared with the ATHUS score. Results: the Analysis of the results showed a mean MMSE score of M = 18. 65 (TA = 2. 707), marginally classified as mild dementia, while the ATHUS score was M = 2. 48 (TA = 1. 460), Distensibility M = 0. 97 (TA = 0. 525), pulsatility index M = 1. 01 (TA = 0. 232), and finally the systolic/diastolic ratio was M = 2. 65 (TA = 0. 610). In the correlations performed, the cognitive status score MMSE was statistically significantly correlated with the ATHUS score (p = 0. 010); whereas atherosclerosis lesions increased, the MMSE decreased (increased dementia). The remaining correlations were not statistically significant (p &gt; 0. 05), including the correlation of MMSE's cognitive status and distensibility (D), in which a positive trend was found with decreased distensibility in individuals with evidence of intellectual decline. However, this difference was not statistically significant (p = 0. 187). Conclusions: The results confirmed the data of other studies, indicating a direct relationship between ATHUS atherosclerosis and impaired cognitive function, as measured by the Short Mental State Examination (MMSE). More research is needed on these relationships in Greece to get a better picture of the risk factors for the onset and worsening of Alzheimer's disease and other types of dementia.